
ประกาศองค์การบริหารส่วนตำบลคลองน้อย
เรื่อง รับสมัครอาสาสมัครบริบาลท้องถิ่น
----------------------

	กระทรวงมหาดไทย ได้เสนอโครงการอาสาสมัครบริบาลท้องถิ่นเพื่อดูแลผู้สูงอายุที่มีภาวะพึ่งพิงภายใต้แผนงาน/โครงการที่มีวัตถุประสงค์เพื่อฟื้นฟูเศรษฐกิจและสังคม ตามบัญชีท้ายพระราชกฤษฎีกาให้อำนาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากสถานการณ์การระบาดของเชื้อไวรัสโคโรนา 2019 พ.ศ. 2563 ไปยังสำนักงานการพัฒนาการเศรษฐกิจและสังคมแห่งชาติเพื่อพิจารณากลั่นกรองเสนอคณะรัฐมนตรีอนุมัติในหลักการเพื่อใช้จ่ายเงินกู้ ภายใต้แผนงานดังกล่าว ประกอบกับระเบียบกระทรวงมหาดไทย ว่าด้วยอาสาสมัครนักบริบาลท้องถิ่นขององค์กรปกครองส่วนท้องถิ่น และการเบิกค่าใช้จ่าย พ.ศ. 2563 ซึ่งได้ประกาศในราชกิจจานุเบกษาแล้วมีผลบังคับใช้ตั้งแต่วันที่ 7 มิถุนายน 2563 เพื่อเป็นการให้บริการแก่ผู้สูงอายุที่มีภาวะพึ่งพิงและบุคคลอื่นที่มีภาวะพึ่งพิง ได้รับสิทธิการบริการด้านอนามัยพื้นฐาน การฟื้นฟูสมรรถภาพ และกายภาพบำบัด ตามประเภทและกิจกรรมบริการที่กระทรวงสาธารณสุขกำหนด ตลอดจนแนะนำการดูแล และการช่วยเหลือผู้สูงอายุที่มีภาวะพึ่งพิงและบุคคลอื่นที่มีภาวะพึ่งพิงที่ไม่ได้เป็นการรักษาพยาบาล โดยองค์กรปกครองส่วนท้องถิ่น (อปท.) เป็นผู้จัดหาบุคคลในพื้นที่เข้ามาช่วยสนับสนุนการปฏิบัติหน้าที่ในการดูแล และการช่วยเหลือผู้สูงอายุที่มีภาวะพึ่งพิงและบุคคลอื่นที่มีภาวะพึ่งพิง
	องค์กรปกครองส่วนตำบลคลองน้อย อำเภอปากพนัง จังหวัดนครศรีธรรมราช จึงมีความประสงค์จะรับสมัครและคัดเลือกบุคคลทั่วไปเพื่อทำการคัดเลือกเพื่อทำหน้าที่ “อาสาสมัครบริบาลท้องถิ่น”

1. ตำแหน่งรับสมัคร
	ตำแหน่ง อาสาสมัครบริบาลท้องถิ่น			จำนวน 2 อัตรา
	โดยมีหน้าที่ให้บริการแก่ผู้สูงอายุที่มีภาวะพึ่งพิง ด้านอนามัยพื้นฐาน การฟื้นฟูสมรรถภาพ และกายภาพบำบัด ตามประเภทและกิจกรรมบริการที่กระทรวงสาธารณสุขกำหนด ตลอดจนแนะนำ
การดูแลและช่วยเหลือผู้สูงอายุที่มีภาวะพึ่งพิงและบุคคลอื่นที่มีภาวะพึ่งพิงที่ไม่ได้เป็นการรักษาพยาบาล โดยได้รับเงินค่าตอบแทนเป็นไปตามเอกสาร (ภาคผนวก 1) แนบท้ายประกาศนี้

2. คุณสมบัติและลักษณะต้องห้ามของอาสาสมัครบริบาลท้องถิ่น
	2.1. มีอายุไม่ต่ำกว่า 18 ปีบริบูรณ์
	2.2. มีภูมิลำเนาอยู่ในเขตองค์กรปกครองส่วนท้องถิ่นแห่งพื้นที่หรือที่ใกล้เคียงที่ได้รับคำสั่งช่วยสนับสนุนการปฏิบัติหน้าที่ในการดูแลผู้สูงอายุที่มีภาวะพึ่งพิงจากผู้บริหารท้องถิ่นแห่งนั้น
	2.3. ไม่เป็นข้าราชการหรือพนักงานส่วนท้องถิ่น ซึ่งมีตำแหน่งหรือเงินเดือนประจำ ผู้ปฏิบัติงาน
ในหน่วยงานของรัฐ หรือรัฐวิสาหกิจ ผู้บริหารท้องถิ่น สมาชิกสภาท้องถิ่น ลูกจ้างของส่วนราชการ หน่วยงานของรัฐ หรือรัฐวิสาหกิจ หรือบุคคลซึ่งปฏิบัติหน้าที่ตามกฎหมายโดยได้รับค่าตอบแทนประจำ
	2.4. ไม่เป็นผู้บกพร่องในศีลธรรมอันดี จนเป็นที่น่ารังเกียจของสังคม



/3. ระยะเวลา...
3. ระยะเวลาการรับสมัคร และสถานที่รับสมัคร
	3.1 ผู้ที่สนใจสมัครติดต่อ ณ กองสาธารณสุขและสิ่งแวดล้อม องค์การบริหารส่วนตำบลคลองน้อย อำเภอปากพนัง จังหวัดจังหวัดนครศรีธรรมราช (โดยไม่เสียค่าธรรมเนียมการสมัคร) ระหว่างวันที่ 4 เดือน สิงหาคม ถึง วันที่ 7 เดือน สิงหาคม พ.ศ. 2563 เวลา 08.30 – 16.30 น. ) (เฉพาะวันทำการ)

4. เอกสารหลักฐานการรับสมัคร
	ผู้สมัครสอบต้องยื่นใบสมัครด้วยตนเอง โดยกรอกรายละเอียดในใบสมัครให้ถูกต้องครบถ้วนพร้อมทั้งนำเอกสารฉบับจริงและสำเนารับรองความถูกต้อง มายื่นในวันรับสมัครสอบ ดังนี้
	4.1 ทะเบียนบ้านและบัตรประจำตัวประชาชน พร้อมรับรองสำเนาถูกต้อง	จำนวน 1 ฉบับ
	4.2 สำเนาวุฒิการศึกษา หรือหนังสือรับรองคุณวุฒิของสถานศึกษา		จำนวน 1 ฉบับ
	4.3 หลักฐานอื่นๆ เช่น ใบสำคัญสมรส ใบเปลี่ยนชื่อ – นามสกุล กรณีหลักฐานการสมัคร
	      ไม่ตรงกันเป็นต้น							จำนวน 1 รูป
	4.4 รูปถ่าย 1 นิ้ว							จำนวน 2 รูป

5. เงื่อนไขการรับสมัคร
	1. ผู้สมัครเข้ารับการคัดเลือกจะต้องรับผิดชอบในการตรวจสอบและรับรองตัวเองว่าเป็นผู้มีคุณสมบัติทั่วไปและคุณสมบัติเฉพาะตำแหน่งตรงตามประกาศรับสมัครจริง และจะต้องกรอกรายละเอียดต่างๆ ในใบสมัครพร้อมทั่งยื่นหลักฐานในการสมัครให้ถูกต้องครบถ้วน ในกรณีที่มีความผิดพลาดอันเกิดจากผู้สมัครไม่ว่าด้วยสาเหตุใดๆ หรือวุฒิการศึกษาไม่ตรงตามคุณวุฒิของตำแหน่งที่สมัคร อันมีผลทำให้ผู้สมัครไม่มีสิทธิสมัครตามประกาศรับสมัครดังกล่าว ให้ถือว่าการรับสมัครครั้งนี้เป็น โมฆะสำหรับผู้นั้น
	2. บุคคลที่ได้รับการคัดเลือกจะต้องปฏิบัติหน้าที่เป็นอาสาสมัครบริบาลท้องถิ่นให้กับองค์การบริหารส่วนตำบลคลองน้อยเมื่อผ่านการฝึกอบรมโครงการโครงการอาสาสมัครบริบาลท้องถิ่นเพื่อดูแลผู้สูงอายุที่มีภาวะพึ่งพิง เป็นระยะเวลา 1 ปี เว้นแต่ว่าเหตุผลความจำเป็น หากไม่ปฏิบัติตามข้อตกลงยินดีชดใช้ค่าใช้จ่ายที่ทางราชการได้จ่ายไปให้แก่องค์กรปกครองส่วนท้องถิ่นเพื่อส่งคืนส่วนราชการที่จัดฝึกอบรม

6. การประกาศรายชื่อผู้มีสิทธิเข้ารับการสอบคัดเลือก และกำหนดวัน เวลา สถานที่สอบคัดเลือก
	องค์การบริหารส่วนตำบลคลองน้อย อำเภอปากพนัง จังหวัดนครศรีธรรมราช จะประกาศรายชื่อผู้มีสิทธิเข้ารับการสรรหาและเลือกสรรเป็นอาสาสมัครบริบาลท้องถิ่น ในวันที่ 11 เดือน สิงหาคม พ.ศ. 2563   ณ องค์การบริหารส่วนตำบลคลองน้อย อำเภอปากพนัง จังหวัดนครศรีธรรมราช

7. หลักเกณฑ์การคัดเลือก
	ผู้สมัครต้องได้รับการประเมินสมรรถนะด้วยวิธีการประเมินสมรรถนะดังต่อไปนี้
1. การสอบข้อเขียนหรือการประเมินบุคคล
2. การสัมภาษณ์

8. กำหนดการสอบคัดเลือก
	องค์การบริหารส่วนตำบลคลองน้อย อำเภอปากพนัง จังหวัดนครศรีธรรมราช จะดำเนินการคัดเลือกโดยการสอบหรือการสัมภาษณ์ ในวันที่ 10 เดือน สิงหาคม พ.ศ. 2563 เวลา 09.00 - 12.00น. ณ ห้องประชุมองค์การบริหารส่วนตำบลคลองน้อย อำเภอปากพนัง จังหวัดนครศรีธรรมราช

9. ประกาศผลการสอบคัดเลือก
	ประกาศผลการคัดเลือก ในวันที่ 11 เดือน สิงหาคม พ.ศ. 2563 โดยเรียงลำดับผู้ที่
ได้คะแนนสูงสุดลงมาตามลำดับ ณ องค์การบริหารส่วนตำบลคลองน้อย อำเภอปากพนัง จังหวัดนครศรีธรรมราช

/10. การสั่งจ้าง...

10. การสั่งจ้าง
	องค์การบริหารส่วนตำบลคลองน้อย จะสั่งจ้างและจัดทำบันทึกข้อตกลงผู้ผ่านการคัดเลือกในตำแหน่งอาสาสมัครบริบาลท้องถิ่น ตามลำดับที่ได้ประกาศไว้ โดยการจัดทำการจ้างในปีงบประมาณ พ.ศ. 2564
	ทั้งนี้ องค์การบริหารส่วนตำบลคลองน้อย จะดำเนินการคัดเลือกเพื่อเป็นอาสาสมัครบริบาลตามหลักการบริหารกิจการบ้านเมืองที่ดี ดังนั้น หากผู้ใดแอบอ้างว่าสามารถช่วยเหลือท่านได้รับการคัดเลือกหรือมีพฤติการณ์ในทำนองเดียวกันโปรดอย่าได้หลงเชื่อ และแจ้งให้สำนักงานส่งเสริมการปกครองท้องถิ่น จังหวัดนครศรีธรรมราช/เทศบาล/องค์การบริหารส่วนตำบลคลองน้อยทรายด้วย

		จึงประกาศมาให้ทราบโดยทั่วกัน
				
				ประกาศ ณ วันที่ 4  เดือน สิงหาคม พ.ศ. 2563

					    ( นายจรัส  มาศทอง )
			         		     นายกองค์การบริหารส่วนตำบลคลองน้อย

